wannaphong/clean_thaiwikipedia huggingface dataset:
# อเล็กซานเดอร์ ฟราย
อเล็กซานเดอร์ ฟราย (Alexander Frei) เจ้าของสถิติดาวซัลโวสูงสุดของทีมชาติ สวิตเซอร์แลนด์   เกิดเมื่อวันที่ 15 กรกฎาคม 1979 เป็นนักฟุตบอลชาวสวิตเซอร์แลนด์  โดยเขาเล่นในตำแหน่ง กองหน้า ฟรายได้เริ่มค้าแข้งทีมเยาวชน บาเซิล ในปี 1995-1997 ก่อนจะได้เซ็นสัญญาอาชีพฉบับแรกในปี 1997-1998  ด้วยวัยเพียง 18 ปี โดยสามารถยิงประตูได้แค่ 1 ประตูเท่านั้น จาก 11 นัด ก่อนจะถูกปล่อยยืมตัวไปใน เอฟซี ทูน ในปี 1998-1999 ก่อนย้ายไปสู่สโมสร ลูเซิร์น 1999-2000  และ สโมสร เซอร์เว็ตต์ เอฟซี 2001-2003  หลังจากนั้นในปี 2003 เขาได้ย้ายไปยัง ลีกเอิง 1 ฝรั่งเศส โดยได้ทำการร่วมทีมกับสโมสร แรนส์ ในฤดูกาล 2004-2005 ฟรายสามารถทำได้ 20 ประตู 

เมื่อ วันที่ 29 มิถุนายน 2006  ฟราย ก็ได้เซ็นสัญญากับ โบรุสซีอาดอร์ทมุนท์ ด้วยค่าตัว 5 ล้าน ยูโร และฤดูกาลแรกเขาได้โชว์ฟอร์มกับ โบรุสซีอาดอร์ทมุนท์ ด้วยการยิงไป 16 ประตู จาก 32 นัดและเป็นดาวซัลโวสูงสุดของทีมในฤดูกาล 2006-07  แต่ในฤดูกาลถัดมาเขาได้รับบาดเจ็บหนักพักรักษาตัวระยะยาว ก่อนจะกลับมาในช่วง 8 นัดสุดท้าย 

ในซัมเมอร์ ปี 2009 ฟราย ได้ย้ายกลับสู่สโมสร บาเซิล สโมสรแรกของเขาแต่กลับมาคราวนี้ ฟรายมากับในฐานะนักเตะที่ประสบการณ์สูง พร้อมช่วยทีมบ้านเกิดคว้าแชมป์ซูเปอร์ลีก 4 สมัยซ้อน รวมถึงดาวซัลโวของลีก 2 ครั้ง ก่อนแขวนสตั๊ดอย่างยิ่งใหญ่ในปี 2013

ปัจจุบัน  อเล็กซานเดอร์ ได้เป็นโค้ชในทีมเยาวชนของบาเซิล

ในนามทีมชาติ
ฟรายได้ติดทีมชาติชุด U18,U19 และ U21 ฟรายได้ทำผลงานในชุด U18 ด้วยการเอาชนะฝรั่งเศส 5-1 ในวันที่ 24 มีนาคม 2001 ฟรายได้ติดทีมชาติชุดใหญ่ในฐานะตัวสำรอง และถูกส่งลงสนามในนัดที่เจอกับ ยูโกสลาเวีย จบเกมเสมอกันไป 1-1 World Cup qualification Group 1 match.name="fifa1" 
และในเกมต่อมา ฟรายได้ซัดแฮททริกใส่ ลักเซมเบิร์ก ส่งผลให้  สวิตเซอร์แลนด์ เปิดบ้านชนะไปด้วยสกอร์ 5-0https://web.archive.org/web/20130516044232/http://www.fifa.com/worldcup/archive/edition%3D4395/preliminaries/preliminary%3D3835/matches/match%3D19576/report.html

ฟรายติดทีมชาติไปเล่น ยูโร 2004 ในเกมที่เจอกับ อังกฤษ โดยกล้องสามารถจับภาพเขาได้ ตอนที่ถมน้ำลายใส่ สตีเว่น เจอร์ราด ภายหลังฟรายถูก UEFA สั่งแบนไป 15 วัน http://news.bbc.co.uk/sport1/hi/football/euro_2004/switzerland/3821753.stm 

ในฟุตบอลโลกปี 2006 ฟราย สามารถยิงได้ 6 ประตู (รวมจุดโทษ) http://news.bbc.co.uk/sport2/hi/football/internationals/4436038.stm {โปรดเพิ่มข้อมูล}

ในวันที่ 30 พฤษภาคม 2008 ในการแข่งขันกระชับมิตร ฟรายยิง 2 ประตู ใส่ Liechtenstein  ก่อนจะชนะไปด้วยสกอร์ 3-0  กลายเป็นเจ้าของสถิติดาวซัลโวสูงสุดของทีมชาติ สวิตเซอร์แลนด์  (42 ประตู) อย่างไรก็ตาม ฟรายได้รับบาดเจ็บเอ็นหัวเข่าข้างซ้ายฉีกขาด ก่อนจะได้รับการผ่าตัดในเวลาต่อมา {โปรดเพิ่มข้อมูล} 

ในรอบคัดเลือกยูโร 2012 ที่บ้านกับ เวลส์ ฟรายถูกโห่จากแฟนบอลตลอดการแข่งขันแม้ว่า สวิตเซอร์แลนด์ จะชนะการแข่งขัน 4-1 เมื่อเขาถูกส่งลงสนามแฟนบอลก็จะโห่เขาซ้ำ ๆ http://www.stade-rennais-online.com/+4295-Former-Players-Frei-booed-by+.html

ในวันที่ 5 เมษายน 2011 เขาได้ประกาศอำลาทีมชาติจบตำนานเจ้าของสถิติดาวซัลโวสูงสุดของทีมชาติสวิตเซอร์แลนด์

สโมสร  
 เซอร์เว็ตต์ เอฟซี
Swiss Cup: 2000–01

บาเซิ่ล
Swiss Super League: 2009–10, 2010–11, 2011–12, 2012–13
Swiss Cup: 2009–10, 2011–12
Uhrencup: 2011

 รางวัลส่วนตัว 
Credit Suisse Player of the Year: 2003
Ligue 1 Golden Boot: 2004–05 (20 goals)
Swiss Player of the Year: 2007
Swiss Super League Golden Boot: 2010–11 (27 goals), 2011–12 (24 goals)
Swiss Golden Player Award: "Best Forward":  2011,
 2012
# เปโดร อารันดาดิอัซ มุญโญซ
เปโดร อารันดาดิอัซ มุญโญซ (29 มิถุนายน ค.ศ. 1933 – 11 พฤศจิกายน ค.ศ. 2018)https://www.criteriohidalgo.com/destacado/muere-pedro-arandadiaz-munoz-arzobispo-de-la-arquidiocesis-de-tulancingo เป็นอดีตหัวหน้าบาทหลวงนิกายโรมันคาทอลิกชาวเม็กซิโก

 ประวัติ 
เปโดร อารันดาดิอัซ มุญโญซ เกิดที่เมืองเลออน รัฐกวานาคัวโต ซึ่งเขาเริ่มเป็นบาทหลวงตั้งแต่ปี ค.ศ. 1956 ก่อนที่จะเป็นหัวหน้าบาทหลวงในปี ค.ศ. 2006 จนถึงปี ค.ศ. 2008
# ทอยโว โทพีส โพจาลา
ทอยโว โทพีส โพจาลา (27 กรกฎาคม ค.ศ. 1931 – 12 พฤศจิกายน ค.ศ. 2018https://www.is.fi/kotimaa/art-2000005897445.html) เคยเป็นนักปฐพีวิทยาและนักการเมือง เกิดที่เมืองฮาร์จาวัลตา และเป็นบุตรของ ทอยโว โพจาลา โทพีสเคยเป็นสมาชิกรัฐสภาฟินแลนด์ ตั้งแต่ปี ค.ศ. 1975 จนถึงปี ค.ศ. 1987 และเคยเป็นรัฐมนตรีว่าการกระทรวงเกษตรและป่าไม้
# ไอกอร์ ลูเชน็อค
ไอกอร์ ลูเชน็อค (เบลารุส: Iгар Міхайлавіч Лучанок, Ihar Mikhaylavich Luchanok, รัสเซีย: Игорь Михайлович Лученок; 6 สิงหาคม ค.ศ. 1938 — 12 พฤศจิกายน ค.ศ. 2018 ที่มินสค์) เป็นคีตกวีชาวเบลารุส[2]เคยศิลปินแห่งชาติของสหภาพสาธารณรัฐสังคมนิยมโซเวียตและประธานผู้ประพันธ์สหภาพเบลารุส
# โอลกา ฆาร์โมนิ
โอลกา ฆาร์โมนิ ไบเยต (23 เมษายน ค.ศ. 1928 – 11 พฤศจิกายน ค.ศ. 2018) เป็นอดีตนักเขียนบทละครและครูสอนการแสดงชาวเม็กซิโกที่เอสกูเอลานาซิโอนัลเปรปาราโตเรีย
# การเลือกตั้งประธานาธิบดีกรีซ ค.ศ. 2010
การเลือกตั้งประธานาธิบดีประเทศกรีซ เกิดขึ้นเมื่อวันที่ 3 กุมภาพันธ์ ค.ศ. 2010 ซึ่งเป็นการเลือกตั้งโดยอ้อม ซึ่งจะให้สภาผู้แทนราษฎรเป็นผู้ลงมติเลือกประธานาธิบดี ซึ่งผลปรากฏว่า กาโรลอส ปาปูลีอัส สังกัดพรรคพาซ็อกได้รับการสนับสนุนให้เป็นประธานาธิบดีด้วยคะแนนเสียง 266 เสียง
# คลอไรด์
คลอไรด์ (Chloride) เป็นไอออนของคลอรีน เป็นไอออนลบ สร้างขึ้นมาจากการที่คลอรีนได้รับอิเล็กตรอนหรือสารประกอบเช่นไฮโดรเจนคลอไรด์ละลายในน้ำหรือตัวทำละลายมีขั้วอื่น ๆ สามารถพบได้ในเกลือคลอไรด์เช่นโซเดียมคลอไรด์ ซึ่งเป็นสารที่จำเป็นในการดำรงชีวิต เกลือคลอไรด์มักจะสามารถละลายน้ำได้Green, John, and Sadru Damji. "Chapter 3." Chemistry. Camberwell, Vic.: IBID, 2001. Print.
 อ้างอิง
# อาบูราอาเงะ
อาบูราอาเงะ  เป็นอาหารญี่ปุ่นที่ผลิตจากถั่วเหลือง สามารถผลิตได้โดยการตัดเต้าหู้เป็นชิ้นบาง ๆ แล้วทอดครั้งแรกที่อุณหภูมิ 110–120 องศาเซลเซียส และทอดอีกครั้งที่อุณหภูมิ 180–200 องศาเซลเซียส อาบูราอาเงะมักใช้ในการห่ออินาริซูชิ  และเพิ่มลงในซุปมิโซะ นอกจากนี้ยังมีการเพิ่มลงในอุด้งซึ่งเรียกว่า คิตสึเนะอุดง เนื่องจากมีตำนานที่ว่าสุนัขจิ้งจอก (คิตสึเนะ) ชอบเต้าหู้ทอด นอกจากนี้อาบูราอาเงะยังสามารถยัดไส้เช่นนัตโตได้ก่อนลงทอดอีกครั้ง

นอกจากนี้ยังมีรูปแบบที่หนากว่า เรียกว่า อัตสึอาเงะ  หรือ นามาอาเงะ
# ตาฮูซูเมอดัง
ตาฮูซูเมอดัง  หรือ ตาฮูบุนเก็ง  เป็นเต้าหู้ทอดในตำรับอาหารซุนดาจากอำเภอซูเมอดัง จังหวัดชวาตะวันตก ผลิตเป็นครั้งแรกโดยชาวอินโดนีเซียเชื้อสายจีนชื่อ อง กีโน  เต้าหู้นี้มีลักษณะแตกต่างจากเต้าหู้อื่น ๆ สิ่งที่แตกต่างจากเต้าหู้อื่นคือด้านในค่อนข้างเป็นโพรง และด้านในเป็นครีมมากกว่าเต้าหู้อื่น และมีรสกลมกล่อม
# กรดโครมิก
กรดโครมิก (Chromic acid) เป็นกรดออกโซของโครเมียม มีสูตรทางเคมีคือ H2CrO4 สอดคล้องกับการเพิ่มน้ำหนึ่งโมเลกุลเข้าไปในโครเมียมไตรออกไซด์ สารนี้เป็นพิษอย่างมากเพราะมีไอออนโครเมต สามารถสร้างได้จากการทำปฏิกิริยาโครเมตหรือไดโครเมตกับกรดหรือทำปฏิกิริยาโครเมียม(IV) ออกไซด์กับกรดซัลฟูริก ใช้ในการออกซิไดซ์สารเคมีหลายชนิด เช่นแอลกอฮอล์ และใช้ในการทำโครมิลคลอไรด์
 อ้างอิง
# จังหวัดกาลีมันตันเหนือ
กาลีมันตันเหนือ หรือ กาลีมันตันอูตารา  เป็นจังหวัดของอินโดนีเซีย ตั้งอยู่บนเกาะบอร์เนียว จากข้อมูลสำมะโนประชากรปี ค.ศ. 2010 จังหวัดมีประชากรราว 525,000 คนBiro Pusat Statistik, Jakarta, 2011. และจากข้อมูลทางการล่าสุดในเดือนธันวาคม 2013 มีประชากร 628,331 คน

จังหวัดกาลีมันตันเหนืออยู่ติดกับรัฐซาบะฮ์ของมาเลเซียทางทิศเหนือ และติดกับรัฐซาราวักทางทิศตะวันตก และติดกับจังหวัดกาลีมันตันตะวันออกทางทิศใต้
จังหวัดก่อตั้งขึ้นเมื่อวันที่ 25 ตุลาคม ค.ศ. 2012 เป็นจังหวัดล่าสุดของอินโดนีเซีย ครอบคลุมพื้นที่ 72,275.12 ตร.กม. จังหวัดนี้เคยเป็นส่วนหนึ่งของจังหวัดกาลีมันตันตะวันออกHouse Agrees on Creation of Indonesia's 34th Province: 'North Kalimantan'  ถือเป็นจังหวัดที่เติบโตเร็วที่สุดของประเทศจากข้อมูลสำรวจสำมะโนประชากร ค.ศ. 2015

 หน่วยการบริหาร 
พื้นที่จังหวัดกาลีมันตันเหนือแบ่งออกเป็น 4 อำเภอหรือกาบูปาเต็น 1 นครหรือโกตา และ 55 ตำบลหรือเกอจามาตัน

อำเภอ

นคร
 ตารากัน (

เมืองหลักของจังหวัดกาลีมันตันเหนือคือเมืองตันจุงเซอโลร์ ซึ่งตั้งอยู่ในอำเภอบูลูงัน
# การเลือกตั้งระดับท้องถิ่นในกัมพูชา พ.ศ. 2555
การเลือกตั้งระดับท้องถิ่นในกัมพูชา เกิดขึ้นเมื่อวันที่ 3 มิถุนายน พ.ศ. 2555 ซึ่งผลการเลือกตั้งปรากฏว่าพรรคประชาชนกัมพูชา ของฮุนเซน ชนะการเลือกตั้งระดับท้องถิ่น
# การเลือกผู้นำอัมโน ค.ศ. 2013
การเลือกผู้นำอัมโน เกิดขึ้นเมื่อวันที่ 19 ตุลาคม ค.ศ. 2013 ผลปรากฏว่านาจิบ ราซักได้รับเลือกให้เป็นหัวหน้าพรรคอัมโนและนายกรัฐมนตรีแห่งสหพันธรัฐมาเลเซีย

 ผลการลงมติ 
 รองประธาน 
คู่ท้าชิงคะแนนโมฮัมเหม็ด อาซิซ166อับดุล ราห์มาน ปาลิล25

 ประธานอัมโน 
คู่ท้าชิงคะแนนนาจิบ ราซักชนะปราศจากคู่ท้าชิง

 รองประธานอัมโน 
คู่ท้าชิงคะแนนโมห์ ยัสสินชนะปราศจากคู่ท้าชิง

 รองประธานอัมโน 
คู่ท้าชิงคะแนนคะแนนเสียงของผู้รับมอบสิทธิ์

(สูงสุด 3)อาหมัด ซาฮิด ฮามิดี18894,562ซาห์ฟี อับดาล17782,252ฮิสมัมมุดดิน ฮุสเซน10156,604
# สตาร์วอร์ส แบตเทิลฟรอนต์ 2 (วิดีโอเกม พ.ศ. 2560)
สตาร์วอร์สแบตเทิลฟรอนต์ 2  เป็นวิดีโอเกมแนวต่อสู้ยิงมุมมองบุคคลที่หนึ่งและสามที่ได้โครงเรื่องจากแฟรนไชส์ภาพยนตร์ สตาร์วอร์ส นี่คือวิดีโอเกมชุดที่สี่ของซีรีส์ สตาร์วอร์สแบตเทิลฟรอนต์ และรวมเป็นอันดับที่ 7 เป็นภาคต่อจากการรีบูตใหม่ในปี 2015 วิดีโอเกมได้รับการพัฒนาโดยอีเอไดซ์ ร่วมกับ Criterion Games และ Motive Studios และเผยแพร่โดยอิเล็กทรอนิก อาตส์ เกมนี้เปิดตัวทั่วโลกสำหรับไมโครซอฟท์ วินโดวส์, เพลย์สเตชัน 4 และเอกซ์บอกซ์วันในวันที่ 17 พฤศจิกายน ค.ศ. 2017

เมื่อได้วางจำหน่ายแล้ว สตาร์วอร์สแบตเทิลฟรอนต์ 2 ได้รับเสียงวิจารณ์จากนักวิจารณ์หลายคน วิดีโอเกมนี้ยังต้องเผชิญกับเสียงวิพากษ์วิจารณ์อย่างกว้างขวางเกี่ยวกับสถานะของกล่องลูตบอกซ์ (loot boxes) ซึ่งอาจทำให้ผู้เล่นได้รับประโยชน์อย่างมากในการเล่นเกมหากซื้อด้วยเงินจริง การตอบสนองจากทีมชุมชนของอีเอเกี่ยวกับหัวข้อนี้ในเว็บไซต์เรดดิตกลายเป็นความคิดเห็นที่มีข้อเสียมากที่สุดในประวัติศาสตร์ของไซต์ และในการตอบสนองอีเอตัดสินใจที่จะลบ microtransactions ชั่วคราวจากเกมในภายหลัง ในเดือนมกราคม ค.ศ. 2018 อีเอประกาศว่าจะมีการเอา microtransactions มาอีกครั้งในอีก "ไม่กี่เดือนข้างหน้า" microtransactions เหล่านี้ได้กลับมาและเป็นสิ่งทำให้งามอย่างหมดจดที่ไม่มีผลต่อการเล่นเกม และซื้อโดยตรงผ่านสกุลเงินในเกมแทนที่จะผ่านลูทเคส (loot crates)
# มาคิซึ
ในการทำอาหารญี่ปุ่น มาคิซึ (巻き簾) เป็นพรมที่ทอจากไม้ไผ่และเชือกฝ้ายใช้ในการเตรียมอาหาร มักใช้มาคิซึเพื่อทำซูชิรีดเรียกว่ามาคิซูชิ (巻き寿司) นอกจากนั้นยังใช้เพื่อจัดเตรียมอาหารแบบอ่อนนุ่มอื่น ๆ เช่น ไข่เจียว และใช้บีบของเหลวส่วนเกินออกจากอาหาร
# โครมิลคลอไรด์
โครมิลคลอไรด์ (chromyl chloride) หรือที่เรียกว่าโครเมียมออกซีคลอไรด์ (chromium oxychloride) เป็นสารประกอบทางเคมี มีสูตรคือ CrO2Cl2 เป็นของเหลวสีแดง สร้างได้จากการทำปฏิกิริยาไฮโดรคลอริกกับโครเมียม(VI) ออกไซด์หรือโพแทสเซียมโครเมต โครมิลคลอไรด์เป็นตัวออกซิไดซ์ที่รุนแรง เมื่อผสมกับกำมะถันจะเกิดการออกซิไดซ์ เป็นผลจากการทดสอบคลอไรด์ โครมิลคลอไรด์เป็นพิษเนื่องจากมีโครเมียมอยู่ในสถานะออกซิเดชัน +6 นอกจากนี้ยังประกอบด้วยกรดไฮโดรคลอริกบางชนิด และสามารถทำปฏิกิริยากับจาระบีและพลาสติกบางชนิด
# โซยุซ เอ็มเอส-01
โซยุซ เอ็มเอส-01 เป็นโครงการอวกาศโซยุซที่เปิดตัวขึ้นในปี พ.ศ. 2559 เพื่อไปยังสถานีอวกาศนานาชาติ เริ่มแรกมีการวางไว้จะเปิดตัวในเดือนมิถุนายน แต่ว่าได้เลื่อนไปเป็นวันที่ 7 กรกฎาคม พ.ศ. 2559 โดยเป็นการส่งลูกเรือสามคนจากโครงการเอ็กแพรนดิชัน 49 ไปสู่สถานีอวกาศนานาชาติ เอ็มเอส-01 เป็นโครงการอวกาศโซยุซครั้งที่ 130 และถือยังเป็นการเปิดโครงการใหม่ โซยุซ เอ็มเอส ประกอบไปด้วยลูกเรือผู้บัญชาการชาวรัสเซีย, วิศวกรชาวญี่ปุ่น และวิศวกรชาวอเมริกา

เมื่อวันที่ 6 กรกฎาคม พ.ศ. 2559 ได้เลื่อนการปล่อยยานเนื่องจากว่ามีปัญหาในการเทียบท่ากับสถานีอวกาศนานาชาติ โดยเปลี่ยนเป็นเดือนกรกฎาคม ในปีเดียวกันแทน ยานอวกาศเชื่อมต่อกับสถานีอวกาศนานาชาติอย่างถูกต้อง เมื่อวันที่ 9 กรกฎาคม พ.ศ. 2559 และกลับมายังโลกเมื่อวันที่ 30 ตุลาคม พ.ศ. 2559
# การก่อการกำเริบในเชชเนีย-อิงกูเชเตีย ค.ศ. 1940–1944
การก่อการกำเริบในเชชเนีย-อิงกูเชเตีย ค.ศ. 1940–1944 เป็นเหตุการณ์การประท้วงต่อต้านเจ้าหน้าที่ฝ่ายปกครองโซเวียตในสาธารณรัฐปกครองตนเองสังคมนิยมโซเวียตเชเชน-อิงกุช เริ่มต้นในช่วงแรกของเดือนมิถุนายน ค.ศ. 1941 ภายใต้การนำของฮาซัน อิสราอิลอฟ (Khasan Israilov) ซึ่งได้อ่อนแอลงในปี ค.ศ. 1942 ในช่วงที่เยอรมนีบุกครองคอเคซัสเหนือและได้ยุติลงในช่วงต้นปี ค.ศ. 1944 ด้วยการกักกันทั้งหมดและเนรเทศต่อประชาชนชาวไวนัค (Vainakh) (ชาวเชเชนและชาวอิงกุช) จากดินแดนพื้นเมืองของพวกเขารวมทั้งจากพื้นที่ต่าง ๆ ทั่วทั้งสหภาพโซเวียต ส่งผลให้เกิดการเสียชีวิตของพลเรือนอย่างน้อย 144,000 คน อย่างไรก็ตาม ฝ่ายต่อต้านที่แตกกระจัดกระจายได้ไปอยู่บนภูเขานับจากนั้นเป็นต้นมาของปี
# จังหวัดกาลีมันตันใต้
กาลีมันตันใต้ หรือ กาลีมันตันเซอลาตัน (; บันจาร์:) เป็นจังหวัดของประเทศอินโดนีเซีย ตั้งอยู่ในกาลีมันตัน ดินแดนของประเทศอินโดนีเซียบนเกาะบอร์เนียว เมืองหลักของจังหวัดคือบันจาร์บารู ประชากรของจังหวัดกาลีมันตันใต้มีมากกว่า 3.625 ล้านคน จากการสำรวจสำมะโนประชากรปี ค.ศ. 2010 และข้อมูลทางการล่าสุดในเดือนมกราคม 2014 มีประชากร 3,913,908 คน

จังหวัดกาลีมันตันใต้เป็นหนึ่งในห้าจังหวัดของอินโดนีเซียในกาลีมันตัน อยู่ติดกับช่องแคบมากัซซาร์ทางทิศตะวันออก ติดกับจังหวัดกาลีมันตันกลางทางทิศตะวันตกและเหนือ ติดกับทะเลชวาทางทิศใต้ และติดกับจังหวัดกาลีมันตันตะวันออกทางทิศเหนือ

 หน่วยการบริหาร 
พื้นที่จังหวัดกาลีมันตันใต้แบ่งออกเป็น 11 อำเภอหรือกาบูปาเต็น 2 นครหรือโกตา และ 153 ตำบลหรือเกอจามาตัน

อำเภอ

นคร
# ยูรี มาเลนเชนโค
ยูรี อีวาโนวิช มาเลนเชนโค (เกิด 22 ธันวาคม ค.ศ. 1961) เป็นนักบินอวกาศชาวรัสเซียที่ปลดประจำการแล้ว โดยมาเลนเชนโดเป็นนักบินอวกาศคนแรกที่แต่งงานกันบนอวกาศ โดยมาเลนเชนโดแต่งงานกับอกาเทอรีนา ดิทรีวาร์ เมื่อวันที่ 10 สิงหาคม ค.ศ. 2003 โดยอกาเทอรีนาอยู่ที่ประเทศนิวซีแลนด์ ซึ่งห่างจากสถานีอวกาศนานาชาติไป 240 ไมล์ ในเดือนกรกฏาคม ค.ศ. 2559 มาเลนเชนโดได้ติดอันดับสองของผู้ที่อยู่ในอวกาศนานามากที่สุดจากสถิติของสิ่งที่เกี่ยวกับอวกาศ โดยนับตั้งแต่ครั้งสถานีอวกาศมีร์ จนถึงสถานีอวกาศนานาชาติมาเลนเชนโดเคยเป็นอดีตผู้บัญชาการของสถานีอวกาศนานาชาติ
# กมัณฑลุ
กมัณฑลุ  อ่านว่า กะ-มัน-ทะ-ลุ เป็นภาชนะที่ทำด้วยไม้หรือดิน ใช้สำหรับใส่น้ำของนักบวช ฤๅษี โยคีผู้บำเพ็ญเพียรและทำสมาธิhttps://dictionary.sanook.com/search/dict-th-th-pleang/%E0%B8%81%E0%B8%A1%E0%B8%B1%E0%B8%93%E0%B8%91%E0%B8%A5%E0%B8%B8 กมัณฑลุในประติมานวิทยาศาสนาฮินดู เป็นเทพอาวุธของเทพเจ้าและเทวสตรีที่ทรงเป็นนักพรตหรือดาบส เช่น พระพรหม พระศิวะ พระปารวตี พระพิฆเนศ พระสุรัสวดี พระแม่คงคา พระพฤหัสบดี พระศุกร์เป็นต้น p.52 p.117 p.40
# เทพเจ้าฮินดู
ศาสนาฮินดูมีคติการนับถือเทพเจ้าหลายองค์ แต่ละองค์ต่างมีลัทธิบูชาโดยเฉพาะ แต่ละยุคสมัย ใช้ตำนานเชื่อมต่อที่แตกต่างกันไป ในแต่ละท้องถิ่นยังมีความเชื่อเกี่ยวกับเทพเจ้าองค์หนึ่ง ๆ แตกต่างกันไปด้วย โดยทั่วไปเรียกเทพผู้ชายว่าเทวดา  และเทพผู้หญิงว่าเทวี Radhakrishnan and Moore (1967, Reprinted 1989), A Source Book in Indian Philosophy, Princeton University Press, , pages 37-39, 401-403, 498-503Nicholas Gier (2000), Spiritual Titanism: Indian, Chinese, and Western Perspectives, State University of New York Press, , pages 59-76Jeaneane D Fowler (2012), The Bhagavad Gita, Sussex Academic Press, , pages 253-262Mike Burley (2012), Classical Samkhya and Yoga - An Indian Metaphysics of Experience, Routledge, , page 39-41;Lloyd Pflueger, Person Purity and Power in Yogasutra, in Theory and Practice of Yoga (Editor: Knut Jacobsen), Motilal Banarsidass, , pages 38-39;Kovoor T. Behanan (2002), Yoga: Its Scientific Basis, Dover, , pages 56-58
# มูรติ
มูรติ  คือเทวรูปที่เป็นประติมากรรมหรือจิตรกรรมในศาสนาฮินดู สร้างขึ้นเพื่อเป็นสื่อของเทพเจ้าฮินดูในพิธีกรรมและการสักการบูชา เช่น การถวายข้าวตอกดอกไม้ การไหว้ หรือมีพิธีกระบวนแห่ต่าง ๆ โดยประติมานวิทยาของเทวรูปจะระบุอัตลักษณ์ของเทพเจ้าองค์นั้นJohn Cort (2011), Jains in the World, Oxford University Press, , pages 80-85Murtipujakas, Overview Of World Religions, University of Cumbria (2009)
# เทวดาในศาสนาฮินดู
เทวะ (,) เป็นศัพท์ภาษาสันสกฤตที่ใช้ระบุเทวดาในศาสนาฮินดูMonier Monier-Williams, A Sanskrit-English Dictionary” Etymologically and Philologically Arranged to cognate Indo-European Languages, Motilal Banarsidass, page 492 เทวะ เป็นศัพท์ในเพศชาย เทียบเท่ากับเทวีในเพศหญิง

ในวรรณกรรมพระเวทยุคแรก สิ่งเหนือธรรมชาติทั้งหมดมีชื่อเรียกว่า เทวะEncyclopaedia Britannica - DevaEncyclopedia of Ancient Deities by Charles Russell Coulter, Patricia Turner. Pg.147George Williams (2008), A Handbook of Hindu Mythology, Oxford University Press, , pages 90, 112 และอสูรWash Edward Hale (1999), Ásura in Early Vedic Religion, Motilal Barnarsidass, , pages 5-11, 22, 99-102Monier Monier-Williams, A Sanskrit-English Dictionary” Etymologically and Philologically Arranged to cognate Indo-European Languages, Motilal Banarsidass, page 121 แนวคิดและตำนานพัฒนาในวรรณกรรมอินเดียยุคต้น และในสมัยพระเวทตอนปลาย สิ่งเหนือธรรมชาติที่มีความกรุณาเรียกเป็น เทวะ-อสูร จากนั้นในตำราฮินดูสมัยหลังพระเวทอย่างอิติหะสะและปุราณะของศาสนาฮินดู เทวะ เป็นตัวแทนของความดี และ อสูรเป็นตัวแทนของความชั่วNicholas Gier (2000), Spiritual Titanism: Indian, Chinese, and Western Perspectives, State University of New York Press, , pages 59-76Jeaneane D Fowler (2012), The Bhagavad Gita, Sussex Academic Press, , pages 253-262

เทวะ อสูร ยักษ์ และรากษสเป็นส่วนหนึ่งของเทพปกรณัมฮินดู และ เทวะ ปรากฏในทฤษฎีจักรวาลวิทยาในศาสนาฮินดูจำนวนมากDon Handelman (2013), One God, Two Goddesses, Three Studies of South Indian Cosmology, Brill Academic, , pages 23-29Wendy Doniger (1988), Textual Sources for the Study of Hinduism, Manchester University Press, , page 67

ดูเพิ่ม
เทวีในศาสนาฮินดู
# สมดุลทางกลศาสตร์
สมดุลทางกลศาสตร์
thumb|วัตถุหนึ่งวางบนพื้นผิว โดยมีแรงกระทำ mg เป็นแรงน้ำหนัก และ N เป็นแรงปฏิกิริยาตั้งฉาก ทั้งสองแรงมีขนาดเท่ากัน แต่ทิศตรงข้าม เพราะฉะนั้นแรงลัพธ์จึงเท่ากับศูนย์ จึงถือได้ว่าวัตถุนี้อยู่ในสถานะสมดุลเชิงกลเสถียร
ในทางกลศาสตร์คลาสสิก อนุภาคที่อยู่ในภาวะสมดุลกล คือมีแรงลัพธ์ต่ออนุภาคที่เป็นศูนย์ สำหรับระบบทางฟิสิกส์ที่ประกอบด้วยระบบย่อยๆหลายๆระบบรวมกัน ระบบนั้นจะอยู่ในภาวะสมดุลได้ก็ต่อเมื่อแรงลัพธ์ที่กระทำต่อระบบย่อยๆทั้งหมดเท่ากับศูนย์

นอกจากการกำหนดสมดุลทางกลในแง่ของแรงแล้วยังมีคำจำกัดความอื่น ๆ อีกมากมายสำหรับความสมดุลทางกล ในแง่ของโมเมนตัม (Momentum) ระบบจะอยู่ในภาวะสมดุล หากโมเมนตัมของส่วนๆย่อยในระบบมีค่าคงตัว หรือในแง่ของความเร็ว (Velocity) ระบบจะอยู่ในภาวะสมดุลถ้าความเร็วคงที่ สำหรับสภาวะสมดุลกลการหมุน โมเมนตัมเชิงมุมของวัตถุจะต้องอนุรักษ์ และทอร์ก (Torque) เท่ากับศูนย์ โดยทั่วไปในระบบอนุรักษ์ สมดุลจะเกิดขึ้นเมื่อจุดหนึ่งที่ถูกกำหนดขึ้นในระบบ มีอัตราการเปลี่ยนแปลงพลังงานศักย์ ในพิกัดทั่วไปเป็นศูนย์

ถ้าอนุภาคในสภาวะสมดุลมีความเร็วเป็นศูนย์ อนุภาคนั้นจะอยู่ในภาวะสมดุลสถิต (Static equilibrium) เนื่องจากอนุภาคทั้งหมดในภาวะสมดุลมีความเร็วคงที่ นั่นคืออนุภาคจะอยู่นิ่งเสมอ เมื่อพิจารณาในกรอบอ้างอิงเฉื่อย (Inertial reference frame)

 ความเสถียรภาพ (Stability) 
คุณสมบัติที่สำคัญของระบบที่สมดุลกล คือความเสถียรภาพ

การตรวจสอบความเสถียรของพลังงานศักย์
ถ้าเรามีฟังก์ชันที่อธิบายพลังงานศักย์ของระบบ เราสามารถกำหนดจุดสมดุลของระบบได้โดยใช้แคลคูลัส ระบบที่มีความสมดุลเชิงกล ณ จุดวิกฤติ (Critical point) ของฟังก์ชันจะใช้อธิบายถึงพลังงานศักย์ของระบบ เราสามารถหาจุดเหล่านี้โดยใช้ข้อเท็จจริงที่ว่าอนุพันธ์ของฟังก์ชันเป็นศูนย์ที่จุดเหล่านี้ เพื่อตรวจสอบว่าระบบมีเสถียรภาพหรือไม่เสถียร โดยเราจะใช้การทดสอบอนุพันธ์ลำดับที่สอง :
thumb|สมดุลไม่เสถียร
อนุพันธ์ลำดับสอง < 0

พลังงานที่มีศักยภาพอยู่ที่ระดับสูงสุด หมายความว่าระบบอยู่ในสถานะสมดุลที่ไม่เสถียร ถ้าระบบถูกรบกวนเล็กน้อยจากจุดสมดุล ระบบจะไม่สามารถกลับมายังสถานะสมดุลเดิมได้อีก

thumb|สมดุลเสถียร
อนุพันธ์ลำดับสอง > 0

พลังงานที่มีศักยภาพอยู่ที่ระดับต่ำสุด หมายความว่าระบบอยู่ในสถานะสมดุลที่เสถียร ถ้าระบบถูกรบกวนเล็กน้อยจากจุดสมดุล แล้วจะมีแนวโน้มที่จะกลับมาสู่สถานะสมดุลได้ ระบบสามารถมีจุดสมดุลได้มากกว่าหนึ่งจุด สำหรับระบบสมดุลใดๆที่มีพลังงานศักย์มากกว่าค่าสัมบูรณ์ต่ำสุดจะแสดงสถานะกึ่งสมดุล (Metastable state)

thumb|สมดุลสะเทิน
อนุพันธ์ลำดับสอง = 0

ระบบจะคงความเสถียรภาพไว้ ถ้าระบบไม่ถูกรบกวน และเพื่อหาเสถียรภาพของระบบ จะต้องมีการตรวจสอบอนุพันธ์ระดับสูงขึ้น ระบบจะอยู่ในสถานะสมดุลไม่เสถียร ถ้าอนุพันธ์ต่ำสุดที่ไม่เท่ากับศูนย์เป็นจำนวนคี่ หรือมีค่าเป็นลบ แต่ถ้าอนุพันธ์ต่ำสุดที่ไม่เท่ากับศูนย์เป็นจำนวนคู่ หรือมีค่าเป็นบวก แสดงว่าระบบอยู่ในสถานะสมดุลเสถียร สำหรับอนุพันธ์ระดับสูงขึ้นยังคงเท่ากับศูนย์ แสดงว่าไม่สามารถบอกถึงเสถียรภาพของสมดุลได้

เมื่อพิจารณาจากระบบมากกว่า 1 มิติ มีความเป็นไปได้ที่จะได้ผลลัพธ์แตกต่างกัน เมื่อพิจารณาทิศทางที่แตกต่างกัน ตัวอย่างเช่น ระบบมีสมดุลเสถียรในทิศ x แต่มีสมดุลไม่เสถียรในแนวแกน y ระบบที่มีลักษณะแบบนี้ คือระบบที่มีจุดสมดุลแบบอานม้า (Saddle point) โดยทั่วไปความสมดุลจะมีเสถียรภาพ ถ้ามีระบบมีเสถียรภาพในทุกทิศทาง
# เช็ด ซัดดิค
เช็ด ซัดดิค บิน เช็ด อับดุล ราห์มาน (ยาวี: سيد صديق بن سيد عبدالرحمن; เกิดเมื่อวันที่ 6 ธันวาคม ค.ศ. 1992) เป็นนักการเมืองและนักเคลื่อนไหวทางกิจกรรมชาวมาเลเซีย ปัจจุบันดำรงตำแหน่งรัฐมนตรีว่าการกระทรวงเยาวชนและกีฬา และเป็นรัฐมนตรีที่มีอายุน้อยที่สุดนับตั้งแต่ประเทศมาเลเซียมีเอกราช ซึ่งซัดดิคสังกัดพรรคสามัคคีชนพื้นเมืองมาเลเซีย สังกัดแนวร่วมแห่งความหวัง

 ผลการเลือกตั้ง 
+รัฐสภามาเลเซียปีเขตรัฐบาลคะแนนเสียงPctฝ่ายค้านคะแนนเสียงPct2018P146 Muar, JohorSyed Saddiq (PPBM)22,34153.09%Razali Ibrahim (UMNO)15,38836.57%Abdul Aziz Talib (PAS)4,35410.34%
# เลดคาร์บอเนต
เลด(II) คาร์บอเนต (lead(II) carbonate) เป็นสารประกอบเคมี ประกอบด้วยไอออนของตะกั่วและคาร์บอเนต มีสูตรทางเคมี PbCO3 เลดคาร์บอเนตมีตะกั่วในสภาวะออกซิเดชัน +2 และสามารถสร้างได้โดยการผสมเลด(II) แอซีเตตกับคาร์บอนไดออกไซด์ ไม่ละลายในน้ำ และเป็นพิษเพราะมีตะกั่วอยู่ข้างใน เลดคาร์บอเนตจะสร้างเลด(II) ออกไซด์เมื่อเพิ่มความร้อน
# ยุทธการที่อิปซัส
ยุทธการที่อิปซัส เป็นการสู้รบระหว่างราชวงศ์แอนติโกนีด นำโดยแอนติโกนัสที่ 1 มอน็อพธาลมอสกับพันธมิตรคาสแซนเดอร์-ไลซีมาคัส-เซลิวคัส ยุทธการครั้งนี้เป็นส่วนหนึ่งของสงครามไดแอโดไค อันเป็นการแย่งชิงอำนาจในหมู่แม่ทัพของพระเจ้าอเล็กซานเดอร์มหาราช

หลังการสวรรคตของอเล็กซานเดอร์ในปี 323 ก่อนคริสตกาล เกิดความแตกแยกในหมู่แม่ทัพเนื่องจากอเล็กซานเดอร์ไม่ได้ประกาศผู้สืบทอด ในช่วงระหว่าง 322-311 ปีก่อนคริสตกาล เกิดสงครามไดแอโดไคขึ้น 3 ครั้ง ในปี 302 ก่อนคริสตกาล แอนติโกนัสผู้พยายามรวบรวมจักรวรรดิอเล็กซานเดอร์อีกครั้งส่งดีมีทรีอุส บุตรชายไปรุกรานกรีซอันเป็นฐานที่มั่นของคาสแซนเดอร์ ไดแอโดไคอีกคน ทำให้คาสแซนเดอร์ต้องไปขอความช่วยเหลือจากไลซีมาคัส ทอเลมีและเซลิวคัส ไลซีมาคัสตอบรับและส่งทัพข้ามช่องแคบเฮลเลสปอนต์ (ช่องแคบดาร์ดะเนลส์ในปัจจุบัน) มาที่เอเชียน้อย ด้านเซลิวคัสยอมสงบศึกกับพระเจ้าจันทรคุปตเมารยะก่อนจะยกทัพข้ามเมโสโปเตเมียมาที่แคปพาโดเชีย ในขณะที่ทอเลมียกทัพจากอียิปต์มาที่ลิแวนต์ แต่ภายหลังถอนทัพเมื่อทราบข่าวลวงว่าแอนติโกนัสรบชนะทัพพันธมิตรแล้ว

ในปี 301 ก่อนคริสตกาล ทั้งสองฝ่ายพบกันที่หมู่บ้านอิปซัสในฟรีเจีย พลูทาร์กบันทึกว่าทัพแอนติโกนัสมีทหารราบ 70,000 คน, ทหารม้า 10,000 คนและช้างศึก 75 เชือกPlutarch, Demetrius 28 ส่วนทัพพันธมิตรมีทหารราบ 64,000 คน, ทหารม้า 10,500 คน, ช้างศึก 400 เชือกและรถม้าติดใบมีด 120 คัน ทั้งสองฝ่ายต่างจัดให้ช้างศึกอยู่ด้านหน้า ตามด้วยรูปขบวนแฟแลงซ์ด้านหลังตรงกลาง ปีกทั้งสองข้างเป็นทหารม้า การสู้รบเริ่มขึ้นเมื่อทั้งสองฝ่ายปะทะกันด้วยทัพช้าง ด้านดีมีทรีอุสผลักดันทัพม้าของแอนไทโอคัส บุตรชายของเซลิวคัสออกจากสนามรบ ในช่วงเวลาที่ฝ่ายพันธมิตรกำลังเพลี่ยงพล้ำ เซลิวคัสส่งช้างศึกออกไปสกัดดีมีทรีอุสที่ถอนทัพกลับมาแล้วส่งทหารราบที่ใช้ธนูและหอกซัดไปโจมตีแอนติโกนัส การสู้รบจบลงเมื่อแอนติโกนัสถูกสังหาร ส่วนดีมีทรีอุสหนีไปที่กรีซ

ความพยายามในการรวบรวมจักรวรรดิอเล็กซานเดอร์ของแอนติโกนัสจบลงหลังยุทธการครั้งนี้ อาณาจักรของเขาถูกแบ่งโดยไลซีมาคัสและเซลิวคัส อย่างไรก็ตาม ในปี 281 ก่อนคริสตกาล ไลซีมาคัสและเซลิวคัสหันมาสู้กันเองในยุทธการที่คอรูเปเดียม ซึ่งจบลงด้วยความตายของไลซีมาคัสMemnon: History of Heracleia (1)

thumb|400px|
อาณาจักรของไดแอโดไค หลังยุทธการที่อิปซัส (301 ปีก่อนคริสตกาล)
# เรดเดดรีเดมพ์ชัน 2
เรดเดดรีเดมพ์ชัน 2  เป็นวิดีโอเกมแนวแอ็คชันผจญภัย พัฒนาและจัดจำหน่ายโดยร็อกสตาร์เกม วิดีโอเกมเป็นเหตุการณ์ที่เกิดขึ้นก่อนหน้า เรดเดดรีเดมพ์ชัน ภาคแรกในปี 2010 และเป็นชุดที่สามในซีรีส์ เรดเดด ที่มีธีมแบบตะวันตก

เรดเดดรีเดมพ์ชัน 2 ได้วางจำหน่ายสำหรับ เพลย์สเตชัน 4 และเอกซ์บอกซ์วัน ในวันที่ 26 ตุลาคม ค.ศ. 2018 และมีการพอร์ตลงไมโครซอฟท์ วินโดวส์ ซึ่งได้วางจำหน่ายในวันที่ 5 พฤศจิกายน ค.ศ. 2019 ตัวเกมได้เสียงชื่นชมอย่างกว้างขวางโดยนักวิจารณ์ ซื่งยกย่องเนื้อเรื่อง, ตัวละคร, ระบบโลกเปิด และรายละเอียดของเกมในระดับมาก ตัวเกมทำรายได้สูงสุดประมาณ 725 ล้านดอลลาร์สหรัฐในช่วงสุดสัปดาห์ที่เปิดตัว และทำยอดขายมากกว่า 17 ล้านชุดภายในสองสัปดาห์